ועדת הכנסת, כנסת 23, פרוטוקול מספר 72, 2020-10-27 15:30

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: היום יום שלישי, ט' בחשון התשפ"א, 27 באוקטובר 2020.

איתן גינזבורג: על סדר-היום קביעת ועדה לדיון בהצעת חוק התכנית לסיוע כלכלי (נגיף הקורונה החדש) (הוראת שעה) (תיקון מס' 3).

איתן גינזבורג: אתמול במליאה הצעת החוק, כאמור, נדונה ולאחר שהלשכה המשפטית המליצה כי הוועדה שתדון בחוק היא ועדת העבודה והרווחה, נשמעו גם הצעות במליאה להעביר את ההצעה לוועדת הכספים וגם לוועדת העבודה והרווחה.

עוזי דיין: מה עם הכלכלי?

עוזי דיין: זה הסיוע הכלכלי, לא?

איתן גינזבורג: לא.

איתן גינזבורג: זה הכרה בבידוד כימי מחלה.

עוזי דיין: לפני כמה שנים ניסו למנות אותי לוועדה שתחליט איך קוראים למלחמת לבנון השנייה.

עוזי דיין: יש לזה שם.

עוזי דיין: אמרו: לא, לא.

עוזי דיין: צריך לדון.

איתן גינזבורג: אז דנתם בכובד ראש.

איתן גינזבורג: יושב-ראש ועדת העבודה והרווחה והבריאות פנה לוועדה וביקש כי ההצעה הזאת תעבור לדיון בוועדה שבראשותו.

איתן גינזבורג: הוא גם ציין בבקשה שבישיבת המליאה נקבע כי 3 הצעות חוק דומות יועברו לוועדת העבודה, הרווחה והבריאות להמשך הטיפול.

איתן גינזבורג: לאור העובדה כי הנושא הזה הוא מתחום עניינה של הוועדה, הוא יודה על העברתה להמשך הדיונים.

איתן גינזבורג: יושב-ראש ועדת הכספים פנה אליי ואמר שהוא איננו מתנגד ושהוא חושב שזה צריך להיות נדון בוועדת העבודה והרווחה, כך שיש קונצנזוס בהקשר הזה.

איתן גינזבורג: האם חברי הכנסת רוצים להתייחס?

עוזי דיין: שלחו את אופיר - - -

איתן גינזבורג: אופיר תמיד עוקב אחרי הנושאים הכלכליים.

אופיר כץ: אחרי כל הנושאים.

עוזי דיין: אם ועדת כספים לא מתנגדת, אז זה עדיף.

אופיר כץ: מה שהוא אמר לך, הוא אמר גם לי.

אופיר כץ: מבחינתי זה גם בסדר גמור.

אופיר כץ: יש אלמנטים גם של עבודה.

איתן גינזבורג: מקובל.

איתן גינזבורג: אם כך, נעבור להצבעה.

איתן גינזבורג: מי בעד העברת הצעת חוק התכנית לסיוע כלכלי (נגיף הקורונה החדש) (הוראת שעה) (תיקון מס' 3), מ/1368, לדיון בוועדת העבודה והרווחה, ירים את ידו.

איתן גינזבורג: 6 בעד.

איתן גינזבורג: מי נגד?

איתן גינזבורג: אין.

איתן גינזבורג: מי נמנע?

איתן גינזבורג: בעד ההצעה – 6

איתן גינזבורג: נמנעים – אין

איתן גינזבורג: ההצעה התקבלה פה אחד.

איתן גינזבורג: הישיבה נעולה.